《和时升贻斋阁十韵》
宋代·郭印

吏涂何就窘，士节要安常。
逐物终迷路，看书免面墙。
借邻通隙地，对壁敞幽房。
架插三冬史，炉薰一炷香。
丛兰分晚吹，疏竹罅晨光。
济难嗟无策，攻愁赖有方。
稍知休簿领，谁暇剡封章。
池草春成梦，案萤秋满囊。
良朋来款曲，佳句为铺张。
功业奚须问，前贤拟杜康。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。